
Referat fra møte 3/01 i undervisningsutvalget

Onsdag, 14. februar 2001

Tilstede: Jens Kaasbøll, Nils Christophersen, Stein Krogdahl, Dag Langmyhr , Arne Maus, Jim Tørresen, Geir Amdal, Ragnar Nicolaysen og Marte Arnestad

Forfall: Jan O. Langseth

Fra administrasjonen møtte: Tone Skramstad og Kristin Bråthen

Sak 1. Referatsaker/orienteringssaker

· Opptakstallene for laveregrads- og hovedfagskurs ble fremlagt.

· UniK ønsker ikke å gi etterutdanningskurset innen Internett kommunikasjon som et regulært emne med vekttall.
· Fagkritisk dag arrangeres 28. mars. Geir Amdal informerte fra fui. Undervisningsutvalgt ser positivt på arrangementet. Det er imidlertid ønskelig at arrangementer som medfører at undervisning blir avlyst sees på i sammenheng. De bør spres utover i uka slik at det ikke alltid er de samme forelesningene som avlyses.
· Fristen for endringer til studiehåndboken og forelesningskatalogen er 5. mars. Gruppene vil få informajon om dette.
Sak 2. Godkjenning av pensumplaner

Andreas Aardal Hansen

Terje Holmann

Katrine Stemland Skjelsvik

Monica Stamnes

Følgende endringer av pensumplan for hovedfagsstudiet ble godkjent:

Rasmus Bording

Morten Engelsåstrø, Spesialpensum består av kapittel 2-8 i den oppgitte boka.

Sak 3. Opptak til 2. studieår i profesjonssstudiet

1. Det gis muligheter for opptak til 2. studieår. Det er en forutsetning at søkere har avlagt kursene som inngår i 1. studieår eller tilsvarende.

2. Søknadsprosedyren blir den samme som ved farmasi

3. Konkurransepoeng beregnes utfra samme lest som på farmasi dvs KP=10(7-kr)+TP

a. Kr = gjennomsnittskarakteren for de fag søkeren hr bestått som inngår i PS 1. år, beregnet med 2 desimaler etter normale forhøyningsregler.

b. TP er tilleggspoeng beregnet fra egen forklaring. Det gis ikke tilleggspoeng fir de fagene som inngår i PS-studiet. Søkere med fag fra andre studiesteder som er godkjent som likeverdige med de fagene som PS har 1. studieår får utregnet konkurransepoeng etter samme formel.

c. Spesielle opptakskrav som gjelder ved opptak til 1. år gjelder også ved opptak til 2. studieår

4. TP følger samme regelverk som Farmasi

Regler for tillegspoeng:

Det gis maksimalt 7 tilleggspoeng for offentlig høyere utdanning og fullført privat høyere utdanning, som kan inngå i en cand.mag.-grad:

· Bestått examen philosophicum (ex. phil.) gir 0,5 tilleggspoeng

· Det gis 3 poeng for et fullført årsstudium eller tilsvarende (20 vekttall) ved universitet eller høgskole. 

· For ytterligere høyere utdanning gis det 0,5 poeng for fag/emner med til sammen 5 vekttall.

· For mindre enn 1 års høyere utdanning (20 vekttall) gis det 0,5 poeng for fag/emner med til sammen 5 vekttall (herunder for examen facultatum).

· Privat ikke-fullført høyere utdanning gir 0,5 tilleggspoeng for hvert 5. vekttall (og høyst for 20 vekttall) som kan inngå i en interfakultær cand. mag.-grad ved Univer​sitetet i Oslo.

Førstegangstjeneste eller folkehøgskole
Dersom det ikke gis poeng for høyere utdanning, kan det gis 3 poeng for fullført militær førstegangstjeneste eller siviltjeneste eller for ett år på en folkehøgskole.

Kravet for å få poeng for folkehøgskole er at skoleåret er på minst 33 uker, at søkeren har et registrert frammøte på minst 90 % og at søkeren kan legge fram godkjent skoledokumentasjon.

Grunnlaget for å gi tilleggspoeng for sivil eller militær førstegangstjeneste er attestert kopi av tjenestebevis. Søkere som har sersjantkurs (USK) eller befalsskole må vedlegge attesterte kopier av både vitnemål og tjenesteuttalelse.

Søkere som avslutter tjenesten om våren i søknadsåret må ettersende tjenestebevis innen 1. juli. Søkere som avslutter tjenesten i perioden 1. juli – 20. august må sende inn midlertidig (foreløpig) tjenestebevis. Disse må legge fram endelig tjenestebevis for universitetet ved studiestart.

Undervisningsutvalget ønsker en presisering på hvordan studenter på profesjonsstudiet som må ta 2. studieår omigjen rangeres i forhold til øvrige søkere.

Sak 4. IN 228 som del av hovedfagspensum

Saken utsettes.

Sak 5. IN-DIW, eksamensform

Eksamen består av en eller flere prosjektoppgave(r) (gruppearbeid) og individuell skriftlig eller muntlig eksamen. Karakteren på prosjektet/prosjektene teller 2/3 av samlet karakter. Eksamen er kun gyldig dersom begge deleksamenene er bestått. Begge deleksamenene må være bestått i samme semester.

Sak 6. Møteplan for våren

7., 21. og (evt. 26.) mars, 18. april,  9. og 30. mai, 13. juni. 

Kl 08:45 i styrerommet.

Evt. 1. Arbeidsfordeling i undervisningsutvalget

Dag Langmyhr tar heretter over de områdene i Undervisningsutvalget som angår godkjenning av pensumplaner, klagesaker og endring og oppretting av emner. 

Evt. 2 IN-MED

IN-MED utvides til 3 vekttall med følgende endringer:

Emnekode: INF-MED

Undervisningsform: Seminaret går på våren med 4 timer forelesning per dag i en uke. Det kreves gjennomføring av en obligatorisk øvelse.

 Eksamen: Muntlig eksamen hvert vårsemester. Tallkarakter

Møteplan fremover: 7. mars
Institutt for informatikk, ‑
Jens Kaasbøll (s.)

Kristin Bråthen (s.)

